Diari Oficial de la Generalitat Valenciana


Sumari del DOGV 8727, del 28-01-2020 (2020/216)

ORDRE 2/2020, de 10 de gener, de la consellera d'Innovació, Universitats, Ciència i Societat Digital, per la qual es nomenen Francisco Manuel Román Vera i Antonio Martínez-Canales Murcia vocals del Consell Social de la Universitat Miguel Hernández d'Elx.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8727

Data del DOGV
:   28-01-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/216


Data del document
:   10-01-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Ordre

Descriptors 

:   * Conselleria d'Innovació, Universitats, Ciència i Societat Digital
    * Consell Social d'Universitats
    * Universitat Miguel Hernández

ORDRE 2/2020, de 10 de gener, de la consellera d'Innovació, Universitats, Ciència i Societat Digital, per la qual es nomenen Francisco Manuel Román Vera i Antonio Martínez-Canales Murcia vocals del Consell Social de la Universitat Miguel Hernández d'Elx. [2020/216]  
La Llei orgànica 6/2001, de 21 de desembre, d'universitats, assigna a les comunitats autònomes la competència per a regular la composició i les funcions del consell social i designar els membres no acadèmics d'aquest entre personalitats de la vida cultural, professional, econòmica, laboral i social.  
La Llei 2/2003, de 28 de gener, de la Generalitat, de consells socials de les universitats públiques valencianes, regula en el seu article 5 la composició i estableix els vocals que han de ser designats per les diferents entitats en representació dels interessos socials de la Comunitat Valenciana.  
Amb data 15 de novembre de 2019, la Diputació Provincial d'Alacant, per Resolució de 14 de novembre, comunica al president del Consell Social de la Universitat Miguel Hernández la designació com a representant de Francisco Manuel Román Vera. Així mateix, amb data 5 de novembre de 2019, la Unió de Professionals d'Alacant comunica al Consell Social de la Universitat Miguel Hernández d'Elx la designació d'Antonio Martínez-Canales Murcia, en representació dels col·legis professionals.  
Vist el que s'ha exposat, de conformitat amb el que disposen els articles 5.4.e), 5.4.i), 6.1 i 7 de la Llei 2/2003, de 28 de gener, de consells socials de les universitats públiques valencianes, i la proposta de la directora general d'Universitats de 9 de desembre de 2019, i de conformitat amb aquesta, i en virtut de les competències atribuïdes pel Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital  
  
  
ORDENE  
  
Primer  
Nomenar vocals del Consell Social de la Universitat Miguel Hernández d'Elx, en representació dels interessos socials, les persones següents:  
· Francisco Manuel Román Vera, designat per la Diputació Provincial d'Alacant, i en substitució de Francisco Javier Cerdán Martínez.  
  
· Antonio Martínez-Canales Murcia, designat pels col·legis professionals d'Alacant, i en substitució de Francisco Menargues García.   
  
Segon  
El mandat tindrà una duració de quatre anys des del seu nomenament.  
  
Tercer  
La present ordre tindrà eficàcia l'endemà de ser publicada en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present ordre, que posa fi a la via administrativa, podrà interposar-se potestativament un recurs de reposició o bé caldrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de la consellera d'Innovació, Universitats, Ciència i Societat Digital en el termini d'un mes, a comptar de l'endemà de ser publicada en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos, a comptar de l'endemà de ser publicada en el Diari Oficial de la Generalitat Valenciana.  
  
València, 10 de gener de 2020  
  
La consellera d'Innovació, Universitats,   
Ciència i Societat Digital,  
CAROLINA PASCUAL VILLALOBOS